16. pielikums 
Iepirkuma “Ēdināšanas pakalpojuma nodrošināšana
Talsu pamatskolai” Nolikumam

IEPIRKUMA LĪGUMS Nr. 2024/1
Par ēdināšanas pakalpojuma nodrošināšanu Talsu pamatskolai

Talsos, 							        2024.gada  30. novembrī						
Talsu novada pašvaldība, reģistrācijas Nr. 90009113532, juridiskā adrese kareivju iela 7, Talsi, Talsu nov., LV-3201 (turpmāk – Pasūtītājs), kuras vārdā rīkojas tās direktore Dina Bičule, pamatojoties uz nolikuma pamata, no vienas puses, un
SIA “IRG”, reģistrācijas Nr. 40102019738, juridiskā adrese Slokas iela 52L, Rīga, LV-1007, (turpmāk – Izpildītājs), kuras vārdā, pamatojoties uz statūtiem rīkojas valdes locekle Ingvilda Grosberga, no otras puses, (abi kopā turpmāk – Puses, katrs atsevišķi – Puse),
pamatojoties uz iepirkuma “Ēdināšanas pakalpojuma nodrošināšana Talsu pamatskolai”, identifikācijas numurs TNP 2024/41, (turpmāk – Iepirkums), rezultātiem, savstarpēji vienojoties, bez maldības, viltus vai spaidiem noslēdz šādu līgumu (turpmāk – Līgums):

1. Līguma priekšmets
0. Pasūtītājs uzdod un Izpildītājs apņemas sniegt ēdināšanas pakalpojumu (turpmāk – Pakalpojums) Talsu pamatskolā saskaņā ar Izpildītāja iesniegto piedāvājumu Iepirkumā, Tehnisko specifikāciju (1. pielikums), Finanšu piedāvājumu (2.pielikums) un normatīvajiem aktiem. 
0. Pakalpojuma sniegšanas vieta: Gaismas iela 1, Talsi, Talsu novads.
0. Pakalpojuma sniegšanai Pasūtītājs nodod Izpildītājam nomā Pasūtītāja īpašumā esošās nedzīvojamās telpas virtuvi un ēdamzāli ar tajā esošajām iekārtām (turpmāk – Telpas), par to noslēdzot atsevišķu nomas līgumu.

1. Līguma termiņš
1. Izpildītājs apņemas sniegt pakalpojumu 24 (divdesmit četrus) mēnešus no Līguma spēkā stāšanās dienas saskaņā ar Tehniskajā specifikācijā norādīto.
1. Līgums stājas spēkā ar abpusēju parakstīšanas brīdi un ir spēkā līdz Līdzēju saistību pilnīgai izpildei.
1. Pasūtītājs var saīsināt Līguma termiņu, ja tā tiek likvidēta vai reorganizēta, par to informējot Izpildītāju vismaz 2 (divus) mēnešus iepriekš.

1. Līgumcena un samaksas kārtība
2. Līgumcena 1 (viena) izglītojamā ēdināšanai saskaņā ar Finanšu piedāvājumu 1 (vienai) dienai ir:
0. 1. līdz 4. klase ( pusdienas ) 1,99 EUR ( viens euro,99 centi) bez pievienotās vērtības nodokļa (turpmāk – PVN);
0. 5. līdz 9. klase a ( pusdienas ) 1,99 EUR ( viens euro,99 centi) bez PVN;
2. Līgumcena viena izglītojamā ēdināšanai vienā dienā ir nemainīga saskaņā ar Finanšu piedāvājumā norādīto neatkarīgi no tā, cik izglītojamo konkrētajā dienā izmanto ēdināšanas pakalpojumu. Par izglītojamo skaita izmaiņām Pasūtītājs informē Izpildītāju saskaņā ar Tehniskajā specifikācijā norādīto.
2. Plānotā līgumcena vienam gadam ir 87281,40 EUR (astoņdesmit septiņi tūkstoši divi simti astoņdesmit viens euro,40 centi) bez PVN. Kopējā līgumcena 24 mēnešiem ir 174562,80 EUR ( simt septiņdesmit četri tūkstoši pieci simti sešdesmit divi euro,80 centi) bez PVN.
2. PVN tiek aprēķināts atbilstoši spēkā esošajiem normatīvajiem aktiem.
2. Par Izpildītāja sniegtajiem ēdināšanas pakalpojumiem, kuri saskaņā ar normatīvajiem aktiem tiek segti no valsts un pašvaldības budžetā paredzētajiem līdzekļiem, Pasūtītājs saskaņā ar noslēgto Līgumu veic samaksu bezskaidras naudas norēķinu veidā 10 (desmit) darbdienu laikā pēc rēķina saņemšanas dienas no Izpildītāja.
2. Par Izpildītāja sniegtajiem ēdināšanas pakalpojumiem, kuri saskaņā ar normatīvajiem aktiem netiek segti no valsts un pašvaldības budžetā paredzētajiem līdzekļiem, samaksu veic izglītojamais vai tā likumīgais pārstāvis skaidrā naudā Pakalpojuma saņemšanas vietā vai arī bezskaidras naudas norēķinu veidā saskaņā ar Tehniskajā specifikācijā noteikto norēķinu kārtību. Pasūtītājs nav atbildīgs par šādu norēķinu veikšanas kārtību un ievērošanu.
2. Izpildītājs par faktiski izpildīto ikmēneša Pakalpojumu rēķinu sagatavo elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Izpildītājs elektroniski sagatavoto rēķinu nosūta Pasūtītājam uz e-pasta adresi pasts@talsi.lv.
2. Pasūtītājs par faktiski veikto ikmēneša Pakalpojumu samaksu veic ar pārskaitījumu uz Izpildītāja Līgumā norādīto bankas kontu. Līgumā noteiktie Pasūtītāja maksājumi tiek uzskatīti par veiktiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un banka to ir pieņēmusi izpildei.
2. Pasūtītājam Līguma darbības laikā nav pienākums apgūt visu Līguma 3.3. punktā norādīto kopējo līgumcenu.

1. Izpildītāja pienākumi
3. Izpildītāja pienākumi:
0. sniegt Pakalpojumu saskaņā ar Iepirkuma nolikuma un tā pielikumu prasībām, ņemot vērā Izpildītāja piedāvājumu Iepirkumā, Līguma noteikumus, kā arī ievērojot ar Pakalpojuma sniegšanu regulējošos normatīvos aktus;
0. divu dienu laikā no šī Līguma spēkā stāšanās dienas papildus noslēgt šādus līgumus:
1. ēdamzāles, virtuves telpu, palīgtelpu, iekārtu un inventāra nomas līgumus ar izglītības iestādēm;
1. atkritumu apsaimniekošanas līgumu ar attiecīgo pakalpojuma sniedzēju;
0. 5 (piecu) darbdienu laikā no Līguma noslēgšanas iesniegt Pasūtītājam dokumentus, kas apliecina Izpildītāja civiltiesiskās atbildības apdrošināšanu par sniegtajiem pakalpojumiem un saražoto/izplatīto produkciju gadījumos, ja pret Izpildītāju saskaņā ar civiltiesisko atbildību tiek izvirzītas pretenzijas saistībā ar kaitējumu, kas nodarīts patērētāja dzīvībai/veselībai un/vai bojājumiem, kas nodarīti patērētāja mantai (atbildības limitam, ko zaudējumu gadījumā apdrošināšanas kompānija izmaksās Pasūtītājam visā līguma darbības laikā jābūt ne mazākam kā 70 000 euro), iesniedzot apdrošināšanas polisi, kā arī dokumentu, kas apliecina apdrošināšanas prēmijas apmaksu;
0. iesniegt Pasūtītājam bioloģiskās lauksaimniecības (turpmāk – BL), nacionālās pārtikas kvalitātes shēmas (turpmāk – NPKS) vai lauksaimniecības produktu integrētās audzēšanas (turpmāk – LPIA) produktu ražotāju un audzētāju sarakstu, norādot to kontaktinformāciju, un ar ražotāju (audzētāju) noslēgtu līgumu par sadarbību ar attiecīgo piegādātāju katra konkrētā pārtikas produktu piegādes līguma izpildē. Šāds saraksts Pasūtītājam ir jāiesniedz uzsākot pakalpojuma sniegšanu un katrā gadījumā, kad saraksts tiek mainīts (šādā gadījumā atjauninātais saraksts ir iesniedzams 3 (trīs) darbdienu laikā pēc tā pieņemšanas);
0. iesniegt Pasūtītājam Pakalpojumam izmantoto galveno pārtikas pamatproduktu sarakstu, norādot produktu ražotāju vai audzētāju un to izcelsmes valsti. Šāds saraksts Pasūtītājam ir jāiesniedz, uzsākot Pakalpojuma sniegšanu un katrā gadījumā, kad saraksts tiek mainīts (šādā gadījumā atjauninātais saraksts ir iesniedzams 3 (trīs) darbdienu laikā pēc tā pieņemšanas);
0. [bookmark: _Hlk54162117][bookmark: _Hlk54162302]Izpildītājs var veikt Iepirkuma Tehniskajā piedāvājumā BL, NPKS, LPIA (Pārtikas produktu sarakstā) norādīto produktu maiņu, aizstājot Produktu sarakstā norādītos produktus ar ekvivalentiem (piemēram, vienu NPKS produktu var aizstāt pret citu NPKS produktu) vai kvalitatīvi labāku produktu (LPIA produktu vai NPKS produktu var aizstāt ar BL prasībām atbilstošu produktu);
0. Iepirkuma Tehniskajā piedāvājumā BL, NPKS, LPIA (Pārtikas produktu sarakstā) norādīto augļu, ogu un dārzeņu piegādes veikt, ievērojot Produktu sarakstā noteikto sezonalitāti; citu augļu, ogu un dārzeņu piegādes veikt, ievērojot sezonalitāti, kas tiek noteikta atbilstoši Zemkopības ministrijas izstrādātajam vietējo augļu un dārzeņu pieejamības kalendāram, kas publicēts Iepirkumu uzraudzības biroja tīmekļa vietnē;
0. Iepirkuma Tehniskajā piedāvājumā BL, NPKS, LPIA (Pārtikas produktu sarakstā) norādīto produktu piegādi veikt atbilstoši Pārtikas produktu sarakstā norādītajam;
0. izstrādājot ēdienkartes, ņemt vērā sekojošo:
8. esošos normatīvos aktus un Pasūtītāja vadītāju un / vai medicīnas darbinieku ieteikumus;
8. pēc Pasūtītāja pieprasījuma ēdienkartē norādīto ēdienu un / vai produktu aizstāt ar līdzīgu, saglabājot Izpildītāja Tehniskajā piedāvājumā norādītās enerģētiskās vērtības un uzturvērtības, kā arī sagatavojot atbilstošas tehnoloģiskās kartes;
8. ēdienkarte nedrīkst atkārtoties biežāk kā ik pēc četrām nedēļām;
8. ēdienkartēs norādīto ēdienu gatavošanā dot priekšroku svaigiem un sezonāliem pārtikas produktiem atbilstoši Zemkopības ministrijas izstrādātajam vietējo augļu un dārzeņu pieejamības kalendāram, kas publicēts Iepirkumu uzraudzības biroja mājaslapā internetā;
8. ēdienkartē neiekļaut un ēdienu gatavošanā neizmantot cīsiņus, desas un citus rūpnieciski ražotus gaļas un zvejniecības produktus;
8. ēdienkartēs izmantotajiem pārtikas produktiem jāatbilst Ministru kabineta 2012. gada 13. marta noteikumos Nr. 172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” (turpmāk – MK noteikumi Nr. 172) noteiktajām prasībām;
8. saskaņā ar Izpildītāja Tehnisko piedāvājumu ēdināšanas pakalpojuma nodrošināšanai izmantot un iekļaut ēdienkartē (tai skaitā arī brīvās izvēles ēdienkartē) produktus, kuri atbilst BL, NPKS un LPIA un ir norādīti Tehniskajā piedāvājumā Pārtikas produktu sarakstā (3. pielikums).
0. ne vēlāk kā līdz katras nedēļas     <nedēļas diena, pulksteņa laiki>    atbilstoši Ministru kabineta 2002. gada 27. decembra noteikumu Nr. 610 „Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības un profesionālās pamatizglītības, arodizglītības vai profesionālās vidējās izglītības programmas” 51. punkta prasībām Izpildītājs ar Pasūtītāja direktoru, medicīnas māsu vai citu pilnvarotu personu rakstveidā saskaņo nākamās nedēļas ēdienkarti. Ēdienkarte tiek sastādīta 2 (divos) vienādos eksemplāros, no kuriem viens tiek nodots Pasūtītājam. Ēdienkartē tiek atspoguļots katras ēdienreizes ēdiena nosaukums, produktu ielikums un to svars (gramos uz vienu porciju) un ēdiena porcijas kopējais svars (gramos), kā arī norādītā ēdiena enerģētiskā vērtība (kcal) un cenas.
0. Pasūtītāja apmeklētājiem pieejamā vietā tiek izvietota nedēļas komplekso pusdienu ēdienkarte, norādot ēdienkartē iekļauto ēdienu porcijas svaru, uzturvērtību un enerģētisko vērtību;
0. pēc Pasūtītāja pieprasījuma nodrošināt veģetāru ēdināšanu;
0. pēc Pasūtītāja pieprasījuma nodrošināt atbilstošu ēdināšanu gadījumos, kad izglītojamajam ir ārsta apstiprināta diagnoze (celiakija, cukura diabēts, alerģija pret konkrētiem pārtikas produktiem), kuras dēļ ir nepieciešama uztura korekcija. Izpildītājam jānodrošina, ka izglītojamam ar ārsta diagnozi paredzētais ēdiens pēc iespējas līdzīgs tam ēdienam, kas tiek pasniegts pārējiem izglītojamiem, ar mērķi nodrošināt līdzvērtīgu uzturvērtību un ar mērķi nevairot nevienlīdzību izglītojamo vidū;
0. ēdienus gatavot no dažādām pārtikas grupām: dzīvnieku un putnu gaļa, zivis, dārzeņi, zaļumi, augļi, putraimi, maize, makaroni, piena produkti u.c., izmantojot pēc iespējas plašāku produktu klāstu ar attiecīgu kaloritāti;
0. ēdienu gatavošanā nedrīkst izmantot pusfabrikātus (pelmeņus, saldētas kotletes u.c.), kā arī rūpnieciski sasaldētu gaļu (izņēmums – saldēta vistas fileja, vistu šķiņķi, apakšstilbi). Drīkst izmantot saldētas zivju filejas, saldētus dārzeņus un ogas (sezonā, kad nav pieejami analogi svaigā veidā). Gaļa maltās gaļas izstrādājumiem tiek malta uz vietas izglītības iestādes pārtikas blokā;
0. nodrošināt pasniegšanas dienā svaigi pagatavotu ēdienu no dabīgiem, neapstrādātiem pārtikas produktiem (piemēram, gaļa, zivis, olas, graudaugi, augļi, dārzeņi, kartupeļi), kas nav ģenētiski modificēti, nesatur ģenētiski modificētus organismus un nesastāv no tiem, kā arī papildus iekļaut uzturā arī apstrādātus un pārstrādātus pārtikas produktus (piemēram, maizi, jogurtu, sieru, gaļas produktus), kas nesatur ģenētiski modificētus organismus, nesastāv no tiem un nav no tiem ražoti, kam nav pievienoti aromatizētāji un pārtikas piedevas, kas noteiktas MK noteikumos Nr. 172;
0. nodrošināt un garantēt izglītojamo kvalitatīvu ēdināšanu atbilstoši saistošajiem normatīvajiem aktiem;
0. ēdienu gatavot Pasūtītāja telpās;
0. nodrošināt Pakalpojuma sniegšanai tehnisko aprīkojumu, tai skaitā, inventāru un saimniecības pamatlīdzekļus saskaņā ar Tehnisko specifikāciju;  
0. ja izglītojamiem mācību process tiek organizēts ārpus Pasūtītāja telpām (mācību ekskursijas, pārgājieni, konkursi, olimpiādes, sporta sacensības u.c.) pēc Pasūtītāja atsevišķa pieprasījuma tiek sagatavots ēdiens līdzi ņemšanai;
0. nodrošināt Pakalpojuma saņemšanai papildus nepieciešamo tehnisko aprīkojumu (inventāru un saimniecības pamatlīdzekļus, kā arī nodrošina virtuves kosmētiskos remontdarbus, tehniskā aprīkojuma apkopi un remonta izdevumus par saviem līdzekļiem);
0. par saviem līdzekļiem veikt ēdiena pagatavošanas, sadales un ēdināšanas telpu ikdienas uzkopšanas darbus atbilstoši vispārējās higiēnas normām;
0. pēc Pasūtītāja pieprasījuma nodrošināt dalību Latvijas Republikas un Eiropas Savienības atbalsta programmās augļu, dārzeņu un piena piegādei un sadalei izglītojamajiem;
0. pēc Pasūtītāja pilnvarotas personas pieprasījuma uzrādīt tehnoloģisko dokumentāciju – piegādāto preču pavadzīmes, paškontroles dokumentāciju, piegādāto pārtikas produktu izcelsmes un kvalitātes pierādošā dokumentāciju u.c.;
0. pēc Pasūtītāja pieprasījuma veikt aptaujas un citus pasākumus saistībā ar pakalpojumu kvalitātes izvērtējumu, kā arī īstenot sadarbību ar Pasūtītāju, izglītojamajiem un izglītojamo vecākiem, lai uzlabotu Pakalpojuma kvalitāti;
0. iesniegt Pasūtītājam Pārtikas un veterinārā dienesta inspektoru veiktās plānveida vai ārpuskārtas pārbaudes protokola kopiju 3 (trīs) darbdienu laikā pēc pārbaudes veikšanas;
0. nodrošināt atbilstošu atkritumu apsaimniekošanu saskaņā ar normatīvajiem aktiem, šķirojot atkritumus, kas nododami tālākai pārstrādei vai reģenerācijai – bioloģiski noārdāmos atkritumus, stiklu, papīru un kartonu, metālu, PET, plastmasas;
0. sniegt Pasūtītājam ar Pakalpojuma izpildi saistītos dokumentus un informāciju ne vēlāk kā 3 (trīs) darbdienu laikā pēc Pasūtītāja pieprasījuma;
0. nekavējoties paziņot Pasūtītājam par šķēršļiem, kuri var ietekmēt Līguma nosacījumu un Pakalpojuma izpildi;
0. nodrošināt darba drošības, darba aizsardzības, sanitāro normu, drošības tehnikas, ugunsdrošības un Pasūtītāja iekšējās kārtības un apkārtējās vides aizsardzību regulējošo normatīvo aktu ievērošanu;
0. izpildīt Pasūtītāja norādījumus un prasības, kas saistītas ar Pakalpojuma sniegšanu un nav pretrunā ar Tehnisko specifikāciju, Izpildītāja piedāvājumu iepirkumā un līguma noteikumiem, kā arī normatīvajiem aktiem.

1. Pasūtītāja pienākumi 
4. Pasūtītāja pienākumi:
0. veikt samaksu par sniegto Pakalpojumu atbilstoši valsts un pašvaldības budžetā paredzētajiem līdzekļiem Pasūtītāja skolēnu ēdināšanai;
0. nodrošināt nomas līguma ar Izpildītāju noslēgšanu;
0. saskaņot Izpildītāja iesniegto katras nedēļas ēdienkarti ne vēlāk kā 2 (divu) darbdienu laikā pēc tās iesniegšanas, kura pēc saskaņošanas tiek izvietota Pasūtītāja apmeklētājiem pieejamā vietā; informēt Izpildītāju par izglītojamajiem, kuriem ir ārsta apstiprināta diagnoze (piemēram, celiakija, cukura diabēts, pārtikas alerģija), kuras dēļ ir nepieciešama uztura korekcija;
0. ne vēlāk kā 3 (trīs) darbdienu laikā saskaņot izmaiņas BL, NPKS, LPIA produktu sarakstā, ja izmaiņas nepieciešamas objektīvu, no Izpildītāja neatkarīgu iemeslu dēļ un sarakstā minētais produkts tiek aizstāts ar līdzvērtīgu produktu, kas atbilst BL, NPKS, LPIA prasībām.
0. informēt Izpildītāju par izglītojamo skaita izmaiņām skolā;
0. sadarbībā ar Izpildītāju veikt aptaujas un citus pasākumus saistībā ar Pakalpojumu kvalitātes izvērtējumu, kā arī īstenot sadarbību ar Izpildītāju, izglītojamajiem un izglītojamo vecākiem, lai uzlabotu Pakalpojuma kvalitāti;
0. sniegt Izpildītājam ar Pasūtījuma izpildi saistītos dokumentus un informāciju; 
0. paziņot Izpildītājam vismaz 1 (vienu) mēnesi iepriekš par plānotiem skolas darbības pārtraukumiem, piemēram, mācību gada brīvdienām;
0. nekavējoties paziņot Izpildītājam par neplānotiem skolas darbības pārtraukumiem, kuri radušies nepārvaramas varas apstākļu dēļ.

1. Atbildība
1. Pusēm saskaņā ar Civillikuma normām ir tiesības prasīt zaudējumu atlīdzību un ir pienākums atlīdzināt zaudējumus, ko tā ar savu darbību vai bezdarbību nodarījusi.
1. Puses ir atbildīgas par saistību izpildi Līgumā noteiktajā kārtībā un termiņos. Par saistību izpildes termiņu nokavējumu tiek sastādīts rakstisks dokuments, kuru paraksta Pušu pilnvarotie pārstāvji. Ja šādi termiņu nokavējumi tiek konstatēti atkāroti, un Puse nokavējuma dēļ vairs nav ieinteresēta Līguma izpildīšanā, tad Puse var prasīt Līguma pārtraukšanu.
1. Ja Izpildītājs ir izpildījis savas saistības, bet nav laikā saņēmis samaksu par sniegtajiem Pakalpojumiem, kuri saskaņā ar normatīvajiem aktiem tiek segti no valsts un pašvaldības budžetā paredzētajiem līdzekļiem, Pasūtītājs maksā Izpildītājam līgumsodu 0,5 % (nulle komats piecu procentu) apmērā par katru nokavēto dienu, bet ne vairāk, kā 10 % (desmit procenti) no termiņa neapmaksātās summas, pamatojoties uz Izpildītāja iesniegto rēķinu. Izpildītāja tiesība prasīt nokavējuma naudas samaksu atkrīt, ja Pasūtītājs nav atbildīgs par kavējumu.
1. Izpildītājs atbild par iespējamo kaitējumu un zaudējumiem, kas Pakalpojuma sniegšanas rezultātā un Izpildītāja, kā arī Pakalpojuma izpildē piesaistīto personu rīcības vai bezdarbības rezultātā var tikt nodarīts kā Pasūtītājam, tā arī faktiskajiem Pakalpojuma saņēmējiem.
1. Pasūtītājam ir tiesības:
4. jebkurā laikā ierasties Pakalpojuma sniegšanas vietā, lai veiktu Līguma nosacījumu izpildes kontroli un novērtētu Pakalpojuma sniegšanas kvalitāti, t.sk., pārbaudīt ēdiena pagatavošanas procesa un ēdiena kvalitātes atbilstību Iepirkumā, Līgumā un normatīvajos aktos noteiktajām prasībām;
4. pieprasīt no Izpildītāja paskaidrojumus par Pakalpojuma sniegšanas gaitu, pārtikas piegādes, uzglabāšanas, sagatavošanas un pasniegšanas kārtību un Līguma nosacījumu iespējamajiem pārkāpumiem.
1. Pakalpojuma neatbilstību Līguma noteikumiem un kvalitātes prasībām apliecina kontrolējošo institūciju (t.sk., Pārtikas un veterinārā dienesta) dokuments, vai arī Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis.
1. Ja Izpildītājs nespēj pildīt Pakalpojumu Līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Līguma noteikumiem vai Izpildītājs atsakās vai vilcina nepilnību novēršanu vairāk kā par 1 (vienu) darbdienu (vai citā Līgumā noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo Līguma saistību izpildes.
1. Līguma saistību neizpildes vai nepienācīgas izpildes gadījumā Pasūtītājs var prasīt no Izpildītāja pienācīgu Līguma turpmāku izpildi un līgumsodu šādā apmērā:
7. 100 euro apmērā par katru gadījumu, ja Izpildītājs sniedzis Pakalpojumu neatbilstoši Iepirkuma nolikumā definētajām prasībām vai ar Pasūtītāju saskaņotajām ēdienkartēm, ko apliecina Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis;
7. 150 euro apmērā par katru gadījumu, ja Izpildītājs Iepirkumā iesniegtajā tehniskajā piedāvājumā norādīto ēdienu gatavošanā neizmanto produktus, kuri atbilst BL, NPKS vai LPIA prasībām, ko apliecina kontrolējošās institūcijas dokuments vai Pasūtītāja sastādīts akts, kuru paraksta vismaz divas Pasūtītāja pilnvarotās personas un Izpildītāja pārstāvis;
7. 200 euro apmērā par katru gadījumu, ja Izpildītāja darbībā ir konstatēts normatīvo aktu pārkāpums, ko apliecina kontrolējošās institūcijas dokuments.
1. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem.
1. Visus ar Līgumu saistītos strīdus un domstarpības Puses risina sarunu ceļā, bet, ja radušos strīdus un domstarpības neizdodas atrisināt sarunu ceļā, Puses tos risina tiesā saskaņā ar Latvijas Republikas spēkā esošajiem normatīvajiem aktiem.

1. Nepārvarama vara
2. Puses neatbild par šajā Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti pušu saprātīgai kontrolei.
2. Pusei, kura ir cietusi no nepārvaramas varas, ir pienākums 3 (trīs) darba dienu laikā informēt otru pusi. Ja Līguma turpmāka izpilde nav iespējama, Puses sastāda pakalpojuma nodošanas – pieņemšanas aktu un Izpildītājs saņem samaksu par visu līdz tam kvalitatīvi sniegto Pakalpojuma daļu.

1. Līguma grozīšanas kārtība un kārtība, kādā pieļaujama atkāpšanās no līguma
3. Puses savstarpēji vienojoties ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.
3. Līguma izpildes laikā var tikt veiktas Pakalpojuma izmaiņas, tai skaitā veicamajam Pakalpojumam izmainītas tehniskās prasības vai apjomi, kurus Līgumā sākotnēji nebija iespējams paredzēt, ievērojot Publisko iepirkumu likuma 61. panta nosacījumus.
3. Kopējās Pakalpojuma izmaiņas nedrīkst pārsniegt šādas robežas:
2. Pakalpojuma izmaiņu kopējā summa bez pievienotās vērtības nodokļa, ja tiek veikti Līguma grozījumi, pamatojoties uz Publisko iepirkumu likuma 61. panta trešās daļas 2. un 3. punktu nedrīkst pārsniegt 50 % (piecdesmit procentus) no sākotnējās Līgumcenas.
2. Pakalpojuma izmaiņu kopējā summa bez pievienotās vērtības nodokļa, pamatojoties uz Publisko iepirkumu likuma 61. panta piektās daļas 2. punktu nedrīkst pārsniegt 10 % (desmit procentus) no sākotnējās Līgumcenas.
3. Puses ir tiesīgas vienu reizi Līguma izpildes laikā pirms 2025./2026. mācību gada sākuma pārskatīt Finanšu piedāvājumā un Līguma 3.1. punktā norādītās vienību līgumcenas, ievērojot šādus nosacījumus:
3. cenu pārskatīšana var tikt veikta, pamatojoties uz Izpildītāja iesniegtu pieprasījumu par cenu izmaiņām, kas pamatotas ar Latvijas Centrālās statistikas pārvaldes oficiālo statistikas ziņojumu par patēriņa cenu vidējām izmaiņām pret iepriekšējiem 12 mēnešiem statistikas apakšgrupā Nr. 11.1.2. (Ēdnīcu pakalpojumi), par atskaites perioda (12 mēneši) mēnesi pieņemot jūlija mēnesi (izmantojot interneta vietnes www.csp.gov.lv Inflācijas kalkulatoru);
3. var tikt indeksētas visas vai atsevišķu vienību līgumcenas;
3. vienību līgumcenu indeksāciju var veikt tikai tajos gadījumos, ja patēriņu cenu vidējās izmaiņas pret iepriekšējo periodu sasniedz vai pārsniedz 10 % (desmit procentus);
3. vienību līgumcenu var izmainīt ne vairāk kā 30 % (trīsdesmit procentu) apmērā no Finanšu piedāvājumā norādītās līgumcenas;
3. ja kāda no Pusēm nepiekrīt šajā punktā minētajām vienību līgumcenu izmaiņām, tā ir tiesīga vienpusēji atkāpties no Līguma, par to paziņojot vismaz 2 (divus) mēnešus iepriekš.
3. Līdzējiem savstarpēji vienojoties, cenu izmaiņas tiek noformētas rakstveida ar vienošanos, kuru pievieno Līgumam kā pielikumu, un kas kļūst par Līguma neatņemamu sastāvdaļu.
3. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses informē viens otru 10 (desmit) darbdienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei.
3. Izpildītājam ir pienākums saskaņot ar Pasūtītāju Izpildītāja iepirkuma procedūrā  iesniegtajā piedāvājumā norādītā personāla un apakšuzņēmēju nomaiņu un papildu apakšuzņēmēju iesaistīšanu Līguma izpildē. Pasūtītājs pieņem lēmumu atļaut vai atteikt lūgtās izmaiņas, ievērojot arī Publisko iepirkumu likuma 62. pantā noteiktos ierobežojumus, ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, un par to rakstiski informē Izpildītāju.
3. Līgumu var izbeigt pirms termiņa, Pusēm par to rakstiski vienojoties.
3. Līguma pirmstermiņa izbeigšanās gadījumā Pusēm jāizpilda līdz galam savas līgumsaistības, kas izveidojās pirms Līguma izbeigšanās. Līgums tiek izbeigts ar brīdi, kad otra līgumslēdzēja puse saņem paziņojumu par Līguma izbeigšanu no pretējās puses.
3. Pasūtītājs ir tiesīgs vienpusēji atkāpties no Līguma, rakstiski paziņojot par to Izpildītājam 1 (vienu) mēnesi iepriekš, šādos gadījumos:
9. Pasūtītājs vairāk kā 3 (trīs) reizes ir iesniedzis Izpildītājam rakstveida pretenziju par Līguma nepildīšanu vai nepienācīgu pildīšanu (piemēram, nesniedz ēdināšanas pakalpojumu pienācīgā kvalitātē, apjomā u.c.);
9. Izpildītāja vainas dēļ tiek bojātas Pakalpojuma sniegšanai nomā nodotās telpas;
9. Izpildītājs vairāk nekā 2 (divus) mēnešus kavē maksājuma termiņu, kas izriet no telpu nomas līguma;
9. ja tiesā pret Izpildītāju ir iesniegts maksātnespējas procesa pieteikums;
9. ja ir apturēta vai izbeigta Izpildītāja komercdarbība vai kāds no tās pamatvirzieniem, kā rezultātā var kļūt neiespējama Līguma izpilde;
9. neatlīdzinot Izpildītājam ar Līguma pirmstermiņa izbeigšanu saistītos zaudējumus un neiegūto peļņu, ja Līguma izpildes laikā uz Izpildītāju (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība) attiecināmas piemērotās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas atbilstoši Starptautisko un Latvijas Republikas nacionālo sankciju likuma 11.1 pantam.
3. Ja Pasūtītājs izbeidz Līgumu saskaņā ar 8.10. punktu, Līgums tiek uzskatīts par izbeigtu datumā, kāds norādīts iepriekš nosūtītā Pasūtītāja paziņojumā. Šādā gadījumā Izpildītājs atlīdzina Pasūtītājam visus tiešos un netiešos zaudējumus, kā arī maksā līgumsodu 5 % (piecu procentu) apmērā no līgumcenas vienam mācību gadam 10 (desmit) darbdienu laikā pēc attiecīga paziņojuma saņemšanas. Pasūtītājs samaksā Izpildītājam tikai par to Pakalpojuma daļu, kas ir pienācīgi izpildīts.
3. Pasūtītājam ir tiesības vienpusēji atkāpties no Līguma, neatlīdzinot Izpildītājam ar Līguma pirmstermiņa izbeigšanu saistītos zaudējumus un neiegūto peļņu, par to rakstveidā brīdinot Izpildītāju vismaz 1 (vienu) mēnesi iepriekš, ja Līguma izpilde kļūst neiespējama no Pasūtītāja neatkarīgu ārēju apstākļu, t.sk., valsts vai pašvaldības lēmumu rezultātā.
3. Izpildītājam ir tiesības vienpusēji atkāpties no Līguma saistību izpildes, brīdinot Pasūtītāju 4 (četrus) mēnešus iepriekš, iesniedzot objektīvu Līguma pirmstermiņa izbeigšanas  pamatojumu un atlīdzinot Pasūtītājam visus tiešos un netiešos zaudējumus, kas saistīti ar Līguma izbeigšanu, kā arī samaksājot līgumsodu 5 % (piecu procentu) apmērā no līgumcenas vienam mācību gadam 10 (desmit) darbdienu laikā pēc attiecīga paziņojuma saņemšanas. Paziņojums par Līguma izbeigšanu neatbrīvo Izpildītāju no pienākuma turpināt Pakalpojuma sniegšanu līdz Pasūtītājs iepirkuma procedūras rezultātā izvēlas citu izpildītāju Pakalpojuma sniegšanai un noslēdz attiecīgu līgumu.

1. Citi noteikumi
4. Izpildītājs, parakstot Līgumu, apliecina, ka tas sniedz atļauju Pasūtītājam saskaņā ar Fizisko personu datu apstrādes likumu apstrādāt savus personas datus (t.sk. personas kodu), lai Pasūtītājs varētu nodrošināt Līguma administrēšanas procesu.
4. Visi paziņojumi vai dokumenti, kas attiecas uz Līguma noteikumu izpildi, sūtāmi uz Līgumā norādītajām Pušu adresēm vai nosūtāmi elektroniski uz Līguma rekvizītos norādīto e-pasta adresi, vai nododami otrai Pusei personīgi.
4. Paziņojums vai dokuments, kuru Puses Līgumā minēto saistību izpildei nosūtījuši viens otram, uzskatāms par attiecīgajai Pusei paziņotu 7. (septītajā) dienā pēc tā nodošanas pastā vai nākamajā dienā, kad paziņojums vai dokuments nosūtīts elektroniski uz Līguma rekvizītos norādīto e-pasta adresi.
4. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
4. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
4. Pušu pilnvarotās personas Līguma izpildes jautājumos:
5. no Pasūtītāja puses  - direktore, vārds, Dina Bičule, 26129249., dina.bicule@talsi.lv.
5. no Izpildītāja puses – prokūrists Kristīne Ķiršakmene, tālr.28683361, info@irg.lv.
4. Līgumam ir 5 (pieci) pielikumi, kas ir tā neatņemamas sastāvdaļas:
6. 1. pielikums – Tehniskā specifikācija uz 6 (sešām) lapām;
6. 2. pielikums – Izpildītāja iesniegtais Finanšu piedāvājums uz 1 ( vienas) lapas;
6. 3. pielikums – Izpildītāja iesniegtais Pārtikas produktu saraksts uz 7 ( septiņām) lapām.
9.8.   Līgums sagatavots un parakstīts elektroniski ar drošu elektronisko parakstu, kas satur  
         laika zīmogu un tas ir pieejams abām pusēm. Līguma parakstīšanas datums ir pēdējā 
         parakstītāja pievienotā laika zīmoga datums un laiks.

1. Pušu rekvizīti un paraksti

	Pasūtītājs:

Talsu novada pašvaldība
Reģ.nr. 90009113532
Juridiskā adrese: Kareivju iela 7.
Talsi, Talsu novads, LV-3201
Banka, A/S Swedbanka 
Bankas konta Nr. LV79HABA0001402059015 
Bankas kods, HABALV22  


___________________________
/D. Bičule/


	Izpildītājs: 

SIA “ IRG”
Reģ.nr. 40102019738
Juridiskā adrese: Slokas iela 52L, 
Rīga, LV-1007
Banka, A/S Swedbanka
Bankas konta Nr. LV20HABA0551003788865
Bankas kods, HABALV22  

___________________________
/I. Grosberga /




